《送张长史往闽中收书籍》
明代·程厚立

亲王开国日清闲，讲殿同趋独厚颜。宿德造门如北海，善书留厚似河间。

禁渠冰尽微波绿，苑树春生细蕊斑。珍重大夫南粤去，满船图籍几时还。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。